
_START_ARTICLE_
Kochsgade
_START_PARAGRAPH_
Kochsgade er en større gade i Odense, der strækker sig over 2,2 km. fra Thomas B. Thriges Gade i vest til Ejbygade i nordøst, hvorefter gaden fortsætter som Kertemindevej._NEWLINE_Gaden har sit navn efter Johan G.C.F. Koch (1827–1914), der fra 1877 til 1897 var Odenses borgmester._NEWLINE_Kochsgade udgør grænsen mellem Skibhuskvarteret og Risingkvarteret og er eftertragtet grundet sin nærhed til centrum, og i de senere år er flere boligbyggerier opført i området.